The Punisher (τηλεοπτική σειρά)

***Marvel's The Punisher*** ή απλά ***The Punisher*** (ελληνική απόδοση: *Ο Τιμωρός*), είναι Αμερικανική διαδικτυακή τηλεοπτική σειρά που δημιουργήθηκε για το Netflix από τον Στιβ Λάιτφουτ, και βασίζεται στον ομώνυμο χαρακτήρα των Marvel Comics. Αποτελεί spin-off της τηλεοπτικής σειράς ''Daredevil'' και τα γεγονότα αυτής διαδραματίζονται μέσα στο κινηματογραφικό σύμπαν της Marvel (MCU), αποτελώντας μια συνοχή με ταινίες και άλλες τηλεοπτικές σειρές του franchise. Η παραγωγή της σειράς έγινε από την Marvel Television σε συνεργασία με τα ABC Studios και την Bohemian Risk Productions, ενώ επικεφαλής όλου του πρότζεκτ ήταν ο Λάιτφουτ.

Η σειρά περιστρέφεται γύρω από τον Φρανκ Καστλ, έναν πρώην πεζοναύτη ο οποίος χρησιμοποιεί θανάσιμες μεθόδους για να πολεμήσει το έγκλημα ως ο αυτόκλητος εκδικητής που φέρει το όνομα «The Punisher» (Ο Τιμωρός). Ο Τζον Μπέρνθαλ πρωταγωνιστεί στη σειρά, επαναλαμβάνοντας τον ρόλο του από τη σειρά *Daredevil*, πλαισιωμένος από τους Μπεν Μπαρνς, Άμπερ Ρόουζ Ρίβα, Τζέισον Ρ. Μουρ και Ντέμπορα Αν Γολ. Στον πρώτο κύκλο πρωταγωνιστούν επίσης οι Έμπον Μος-Μπάχρατς, Ντάνιελ Γουέμπερ, Πολ Σουλτς, Μάικλ Νέιθανσον και Τζέιμι Ρέι Νιούμαν, ενώ στον δεύτερο κύκλο οι Τζος Στιούαρτ, Φλοριάνα Λίμα και Τζόρτζια Γουίγκαμ. Το 2011, είχε συμφωνηθεί να δημιουργηθεί και να προβληθεί από το Fox μία τηλεοπτική σειρά με κεντρικό χαρακτήρα τον Punisher, αλλά τελικά το πρότζεκτ δεν προχώρησε. Τον Ιούνιο του 2015, ο Μπέρνθαλ προσλήφθηκε ως Punisher για τον δεύτερο κύκλο της σειράς *Daredevil* και μέχρι τον Ιανουάριο του 2016, πριν ακόμα προβληθεί ο δεύτερος κύκλος του *Daredevil*, ξεκίνησε η ανάπτυξη της spin-off σειράς με τίτλο *The Punisher*. Τον Απρίλιο του 2016, η Marvel και το Netflix έδωσαν επίσημα το πράσινο φως για τη σειρά, επιβεβαιώνοντας την εμπλοκή του Μπέρνθαλ σε αυτή και πως ο Λάιτφουτ θα αναλάμβανε ως εκτελεστικός παραγωγός και επικεφαλής του πρότζεκτ. Τα γυρίσματα της σειράς έλαβαν χώρα στη Νέα Υόρκη.

Όλα τα επεισόδια του πρώτου κύκλου κυκλοφόρησαν παγκοσμίως στις 17 Νοεμβρίου 2017 μέσω της πλατφόρμας του Netflix. Ένα μήνα αργότερα, η σειρά ανανεώθηκε για δεύτερο κύκλο, τα επεισόδια του οποίου κυκλοφόρησαν στις 18 Ιανουαρίου 2019. Η σειρά έλαβε μικτές κριτικές, με την ερμηνεία του Μπέρνθαλ και τις σκηνές δράσεις να επαινούνται, αλλά δέχθηκε επικρίσεις για τον ρυθμό και την υπέρμετρη βία που εμπεριέχει. Έλαβε επίσης υποψηφιότητες για διάφορα βραβεία, ανάμεσά τους και μία υποψηφιότητα για βραβείο Emmy, ενώ κέρδισε ένα βραβείο Saturn στην κατηγορία της καλύτερης νέας σειράς με υπερήρωες. Στις 18 Φεβρουαρίου 2019, το Netflix ακύρωσε τη σειρά έπειτα από την ολοκλήρωση και των δύο κύκλων. Όλες οι σειρές Marvel του Netflix μεταφέρθηκαν στο Disney+ τον Μάρτιο του 2022, αφότου η Disney ανέκτησε τα δικαιώματά τους. Οι Μπέρνθαλ και Γολ επανέλαβαν τους ρόλους τους στη σειρά των Marvel Studios και Disney+ **' (2025) και ο Μπέρνθαλ θα συγγράψει και θα πρωταγωνιστήσει στο τηλεοπτικό σπέσιαλ ''[[The Punisher: One Last Kill]]'' (2026), μέρος των [[Ξεχωριστές Παρουσιάσεις των Marvel Studios|Ξεχωριστών Παρουσιάσεων των Marvel Studios]].



==Υπόθεση==
Μετά την εκδίκησή του απέναντι σε αυτούς που ήταν υπεύθυνοι για τον θάνατο της οικογένειάς του, ο πρώτος κύκλος της σειράς βρίσκει τον πρώην πεζοναύτη, Φρανκ Καστλ, ο οποίος είναι πλέον γνωστός σε όλη τη Νέα Υόρκη με το όνομα «Punisher», να ανακαλύπτει μία μεγάλη συνωμοσία η οποία επεκτείνεται πέρα από τον εγκληματικό υπόκοσμο της Νέας Υόρκης και ήταν αυτή που τελικά οδήγησε την οικογένειά του στον θάνατο.

Στον δεύτερο κύκλο, ο Καστλ, ο οποίος έχει αποφασίσει να ζει ήσυχα και μακριά από μπελάδες, βρίσκεται ξαφνικά και χωρίς τη θέλησή του μπλεγμένος σε ένα μυστήριο που περιβάλλει την απόπειρα δολοφονίας της Έιμι Μπέντιξ. Αυτό τον φέρνει αντιμέτωπο με το δίλημμα του αν θα πρέπει να αδιαφορήσει και να συνεχίσει να ζει ήσυχα ή αν θα πρέπει να αποδεχτεί το κάλεσμα και να επιστρέψει ως Punisher για να βοηθήσει την Μπέντιξ.

==Ηθοποιοί και χαρακτήρες==
===Βασικοί===
*[[Τζον Μπέρνθαλ]] ως [[Punisher|Φρανκ Καστλ/Punisher]]:<br>Ένας εκδικητής που έχει στόχο να καταπολεμήσει το έγκλημα του υπόκοσμου με οποιοδήποτε τρόπο, χωρίς να τον νοιάζει το θανατηφόρο αποτέλεσμα των πράξεών του. Ο επικεφαλής του [[Daredevil (1ος κύκλος)|πρώτου κύκλου]] της σειράς ''[[Daredevil (τηλεοπτική σειρά)|Daredevil]]'', [[Στίβεν Σ. ΝτεΝάιτ]], είπε πως αυτή η εκδοχή του Punisher θα ήταν «εντελώς η Marvel εκδοχή», καθώς οι προηγούμενες μεταφορές του χαρακτήρα στην οθόνη δεν έγιναν υπό τη σημαία των [[Marvel Studios]]/[[Marvel Television]]. Ωστόσο, ο Μπέρνθαλ μελέτησε όλες τις προηγούμενες μεταφορές λέγοντας: «αφού καταβρόχθισα όσα περισσότερα μπορούσα από τους προηγούμενους που ενσάρκωσαν τον ρόλο, τώρα θα το κάνω όσο πιο δικό μου μπορώ». Σχετικά με το πώς ο Καστλ έχει απήχηση στον ίδιο, ο Μπέρνθαλ είπε: «Δεν έχει μία γαμημένη κάππα. Δεν έχει υπερδυνάμεις. Είναι ένας γαμημένος βασανισμένος, θυμωμένος πατέρας και σύζυγος ο οποίος ζει σε αυτόν τον απίστευτο, σκοτεινό κόσμο της απώλειας και του μαρτυρίου». Ο Μπέρνθαλ πρόσθεσε πως θα υπήρχε «στρατιωτικό στοιχείο» στη σειρά, αφού ο Καστλ είναι «στρατιώτης... [Η σειρά] θα περιστρέφεται κατά κάποιο τρόπο γύρω από αυτό», ενώ δήλωσε πως «η απεικόνιση του χαρακτήρα στον δεύτερο κύκλο της σειράς ''Daredevil'' ήταν κατά κάποιο τρόπο η ιστορία προέλευσης του πώς αυτός ο τύπος κατέληξε να γίνει ο Punisher και γιατί φόρεσε αυτό το μπλουζάκι». Ο Μπέρνθαλ σημείωσε πως «πάντα ήθελε να διατηρήσει την ουσία του» Καστλ, τον οποίο περιέγραψε ως «κτηνώδη», «κατεστραμμένο» και «βασανισμένο», εξερευνώντας «τον πόνο του και τον λόγο που ασκεί όλη αυτή τη βία», η οποία είναι «απολύτως ικανοποιητική και εθιστική για εκείνον».
*[[Έμπον Μος-Μπάκραχ|Έμπον Μος-Μπάχρατς]] ως Ντέιβιντ Λίμπερμαν/Micro:<br>Ένας πρώην αναλυτής της [[NSA|Υπηρεσίας Εθνικής Ασφάλειας]] (NSA), ο οποίος σκηνοθέτησε τον θάνατό του και βοηθά τον Καστλ στην αποστολή του. Όσον αφορά τη σχέση του Micro με τον Καστλ, ο Μος-Μπάχρατς είπε: «Βρεθήκαμε να έχουμε κοινούς εχθρούς και έτσι είναι σαν να βρισκόμαστε σε έναν συμβατικό γάμο». Ο Μος-Μπάχρατς θεώρησε πως η εκδοχή του χαρακτήρα στα κόμικ ήταν «one-trick pony» που προμήθευε τον Καστλ με εξοπλισμό, αλλά στη σειρά ο χαρακτήρας αποκτά «ενδιαφέρον όταν η σχέση τους παίρνει μια κακιά τροπή» και ήλπιζε πως θα μπορούσαν να το εξερευνήσουν αυτό.
*[[Μπεν Μπαρνς]] ως [[Jigsaw (χαρακτήρας κόμικ)|Μπίλι Ρούσο/Jigsaw]]:<br>Ο πρώην καλύτερος φίλος του Καστλ με τον οποίο υπηρέτησαν μαζί, και τώρα είναι υπεύθυνος της Anvil, μίας ιδιωτικής στρατιωτικής εταιρείας. Στο τέλος του πρώτου κύκλου, ο Καστλ κτυπάει το κεφάλι του Ρούσο πάνω σε έναν καθρέφτη πολλές φορές με αποτέλεσμα, στον δεύτερο κύκλο, ο χαρακτήρας να αποκτήσει ουλές στο πρόσωπο, να χάσει τη μνήμη του και το μυαλό του να είναι διαλυμένο σε κομμάτια σαν παζλ (jigsaw puzzle).
*[[Άμπερ Ρόουζ Ρίβα]] ως Ντίνα Μαντάνι:<br>Ιρανο-Αμερικανίδα ειδική πράκτορας του Υπουργείου Εσωτερικών και των Ερευνών Εσωτερικής Ασφαλείας των ΗΠΑ με έδρα το Αφγανιστάν, η οποία επιστρέφει στη Νέα Υόρκη για μία έρευνα και μπλέκεται στις υποθέσεις του Καστλ. Η Ρίβα σημείωσε πως η Μαντάνι «βλέπει τον εαυτό της ως Αμερικανίδα – αυτό είναι το μέσα της, αυτό θέλει να προστατέψει, για αυτό κάνει ό,τι κάνει». Καθώς η Μαντάνι δεν βασίζεται σε χαρακτήρα των κόμικ, η έρευνα της Ρίβα «βασίστηκε περισσότερο στην Εσωτερική Ασφάλεια και τη δουλειά των ανθρώπων εκεί, καθώς και τη λογική εξέλιξη του χαρακτήρα με βάση αυτά που περνούσε. Θεωρώ, για πολλούς ηθοποιούς, αν υποδυόμαστε κάποιον χαρακτήρα από κόμικ πιθανόν να αισθανόμαστε την ευθύνη να τον απεικονίσουμε υπό το πρίσμα του πώς απεικονίζεται στα κόμικ. Επειδή εγώ δεν το είχα αυτό, πιθανόν μου δόθηκε η ευκαιρία να είμαι πιο ελεύθερη στο πώς θα ερμήνευα τον χαρακτήρα». Η Ρίβα μίλησε με αξιωματούχους της Εθνικής Ασφάλειας καθώς και με Ιρανούς «για να κάνω [αυτό το κομμάτι του χαρακτήρα] πιο αυθεντικό». Για τον χαρακτήρα της, δημιουργήθηκε ένα ειδικό όπλο το οποίο σχεδιάστηκε για να ταιριάζει στο ανάστημά της.
*[[Ντάνιελ Γουέμπερ]] ως Λούις Γουίλσον: Νεαρός βετεράνος ο οποίος τώρα εργάζεται ως οδηγός ταξί, αλλά δυσκολεύεται να επανενταχθεί στην κοινωνία. Λαμβάνει μέρος σε ομαδικές συνεδρίες μαζί με άλλους βετεράνους, τις οποίες διευθύνει ο Κέρτις Χόιλ. Ο Γουέμπερ θεώρησε πως ο χαρακτήρας του ήταν «ένας καθρέφτης του ταξιδιού του Φρανκ. Αυτοί οι χαρακτήρες πραγματικά αντανακλούν  ο ένας τον άλλον και απλά παίρνουν ξεχωριστούς δρόμους».
*[[Πολ Σουλτς]] ως Γουίλιαμ Ρόλινς/Agent Orange: Ο Διευθυντής των Μυστικών Επιχειρήσεων της CIA, ο οποίος έρχεται αντιμέτωπος με τον Καστλ λόγω της κοινής περιόδου που υπηρέτησαν στο Αφγανιστάν.
*[[Τζέισον Ρ. Μουρ]] ως Κέρτις Χόιλ: Φίλος του Καστλ, πρώην πεζοναύτης του Ειδικού Σώματος Αμφίβιας Αναγνώρισης του Ναυτικού των ΗΠΑ κι ένας από τους λίγους που γνωρίζουν πως ο Καστλ είναι ζωντανός. Αφού χάνει το αριστερό του πόδι στη μάχη, γίνεται ο συντονιστής των ομαδικών θεραπειών για βετεράνους.
*[[Μάικλ Νέιθανσον]] ως Σαμ Στέιν: Ειδικός πράκτορας του Υπουργείου Εσωτερικών και των Ερευνών Εσωτερικής Ασφαλείας των ΗΠΑ και συνέταιρος της Μαντάνι.
*[[Τζέιμι Ρέι Νιούμαν]] ως Σάρα Λίμπερμαν: Η σύζυγος του Ντέιβιντ.
*[[Ντέμπορα Αν Γολ]] ως Κάρεν Πέιτζ:<br>Δημοσιογράφος στην εφημερίδα ''New York Bulletin'' και πρώην βοηθός του [[Daredevil|Ματ Μέρντοκ]], η οποία ήρθε κοντά με τον Καστλ όταν ερευνούσε την υπόθεσή του. Η Γολ επαναλαμβάνει τον ρόλο της από προηγούμενες σειρές της Marvel στο Netflix. Όσον αφορά τη σχέση της Πέιτζ με τον Καστλ, η Γολ είπε: «Ο Φρανκ έχει μία ιδιαίτερη θέση στην καρδιά της Κάρεν και, ειδικά με το σκοτεινό παρελθόν που έχει η ίδια, υπάρχουν ελάχιστοι άνθρωποι με τους οποίους μπορεί να μοιραστεί τον πραγματικό της εαυτό. Ο Φρανκ είναι κάποιος που πιθανόν να μπορούσε να ανοιχτεί εξ'ολοκλήρου». Πρόσθεσε: «Υπάρχει κάτι σχετικό με τον Φρανκ το οποίο κάνει [την Κάρεν] να νιώθει πως δεν πρέπει να ντρέπεται για τη σκοτεινή, βαθιά πλευρά του εαυτού της. Μπορεί να είναι πιο ειλικρινής μαζί του».
*[[Τζος Στιούαρτ]] ως Τζον Πίλγκριμ: Ένας άντρας ο οποίος αν και μοιάζει υπερβολικά ήρεμος, στην πραγματικότητα είναι αδίστακτος με βίαια ένστικτα, τα οποία αναγκάζεται να χρησιμοποιήσει. Ο Στιούαρτ τον περιέγραψε ως έναν [[Εναλλακτική δεξιά|εναλλακτικό δεξιό]], [[Φονταμενταλισμός#Χριστιανικός φονταμενταλισμός|Χριστιανό φονταμενταλιστή]].
*[[Φλοριάνα Λίμα]] ως Κρίστα Ντουμόντ: Φυσιοθεραπεύτρια για βετεράνους, η οποία δουλεύει με τον Μπίλι Ρούσο βοηθώντας τον να επανέλθει μετά τον τραυματισμό του. Σύμφωνα με τη σχεδιάστρια κοστουμιών του δεύτερου κύκλου, Λορέιν Κάλβερτ, η Ντουμόντ είναι «πολύ κλειστή» και «πολύ σφιχτή» στην προσωπική της ζωή και «δεν θέλει να αφήσει κανέναν να μπει στον προσωπικό της χώρο».
*[[Τζόρτζια Γουίγκαμ]] ως Έιμι Μπέντιξ: Ένα έφηβο κορίτσι με μυστηριώδες παρελθόν που περιφέρεται άσκοπα, δεν της αρέσει να χρησιμοποιεί βωμολοχίες και προσπαθεί να γλιτώσει τη ζωή της από τους άντρες του Πίλγκριμ, κάτι που την φέρνει τελικά στον δρόμο του Καστλ.

===Επαναλαμβανόμενοι===
====Εισαγωγή στον πρώτο κύκλο====
*[[Σόχρα Αγκντάσλου]] ως Φάρα Μαντάνι: Μητέρα της Ντίνα, η οποία διευθύνει επιτυχημένα ένα πρόγραμμα ψυχιατρικής πρακτικής.
*Τζόρνταν Μαχόμ ως Άιζακ Λανγκ: Βετεράνος ο οποίος παρευρίσκεται στις ομαδικές θεραπείες που διευθύνει Χόιλ.
*[[Κέλι Μπάρετ]] ως Μαρία Καστλ: Η νεκρή σύζυγος του Καστλ.
*Έιντεν Πιρς Μπρέναν ως Φρανκ Καστλ Τζούνιορ: Ο νεκρός γιος του Καστλ.
*[[Νικολέτ Πιερίνι]] ως Λίζα Καστλ: Η νεκρή κόρη του Καστλ.
*Ρίπλεϊ Σόμπο ως Λίο Λίμπερμαν: Η κόρη του Ντέιβιντ και της Σάρα.
*Κόμπι Φρούμερ ως Ζακ Λίμπερμαν: Ο γιος του Ντέιβιντ και της Σάρα.
*[[Τόνι Πλάνα]] ως Ραφαέλ «Ράφι» Χερνάντεζ: Ο διευθυντής των επιχειρήσεων της Εσωτερικής Ασφάλειας και μέντορας της Μαντάνι.
*[[Ρόις Τζόνσον]] ως Μπρετ Μαχόνι: Ένας Ντετέκτιβ-Λοχίας στη 15η περιφέρεια του Αστυνομικού Τμήματος της Νέας Υόρκης. Ο Τζόνσον επαναλαμβάνει τον ρόλο του από προηγούμενες σειρές της Marvel στο Netflix.

====Εισαγωγή στον δεύτερο κύκλο====
*[[Κόρμπιν Μπέρνσεν]] ως Άντερσον Σουλτς: Σύζυγος της Ελάιζα και συν-ηγέτης της Testament Industries, ο οποίος προσλαμβάνει τον Τζον Πίλγκριμ για τους δικούς του άνομους σκοπούς.
*[[Ανέτ Ο' Τουλ]] ως Ελάιζα Σουλτς: Σύζυγος του Άντερσον και συν-ηγέτης της Testament Industries, η οποία προσλαμβάνει τον Τζον Πίλγκριμ για τους δικούς της άνομους σκοπούς.
*Τζόρνταν Ντιν ως Τζέικ Νέλσον: Βετεράνος, εθισμένος στα ναρκωτικά, ο οποίος γίνεται φίλος με τον Μπίλι Ρούσο και δημιουργούν μαζί μία ομάδα. Σε αυτήν στρατολογούν κι άλλους βετεράνους, ξεκινώντας μία σειρά εγκληματικών ενεργειών.
*Σάμιουελ Γκόμεζ ως Χοσέ, Τζίμι Στάντον ως Τοντ και Μπρετ Μπαρθόλομιου ως Φίλιπ: Βετεράνοι οι οποίοι ανήκουν στην ομάδα του Ρούσο.

===Αξιοσημείωτοι γκεστ===
*[[Τζέφρι Κάντορ]] ως Μίτσελ Έλισον: Ο αρχισυντάκτης της εφημερίδας ''New York Bulletin'' και αφεντικό της Πέιτζ. Ο Κάντορ επαναλαμβάνει, στον πρώτο κύκλο της σειράς, τον ρόλο του από τη σειρά ''Daredevil''.
*[[Κλάνσι Μπράουν]] ως Ρέι Σουνόβερ: Ο διοικητής του Καστλ στο Αφγανιστάν. Ο Μπράουν επαναλαμβάνει, στον πρώτο κύκλο της σειράς, τον ρόλο του από τη σειρά ''Daredevil''.
*[[Ρομπ Μόργκαν]] ως Τερκ Μπάρετ: Ένας μικροεγκληματίας ο οποίος δρα στο Χελς Κίτσεν και στο Χάρλεμ. Ο Μόργκαν επαναλαμβάνει, και στους δύο κύκλους της σειράς, τον ρόλο του από προηγούμενες σειρές της Marvel στο Netflix.
*[[Πατ Κίρναν]] ως ο εαυτός του. Ο παρουσιαστής του αμερικανικού ειδησεογραφικού δικτύου NY1 εμφανίζεται στη σειρά, υποδυόμενος τον εαυτό του. Ο Κίρναν έχει εμφανιστεί και σε άλλες σειρές της Marvel στο Netfix (''Daredevil'' και ''The Defenders''), αλλά και σε ταινίες του MCU (''Iron Man 3'', ''Doctor Strange'', ''Οι Εκδικητές'' kai ''Spider-Man: Far From Home'').
*[[Σούτερ Τζένινγκς]] ως ο εαυτός του. Ο μουσικός εμφανίζεται στο πρώτο επεισόδιο του δεύτερου κύκλου, ερμηνεύοντας τα τραγούδια του «The Outsider», «Outlaw You», «The Other Life» και «The Real Me».

==Επεισόδια==
===1ος κύκλος (2017)===



===2ος κύκλος (2019)===



==Παραγωγή==


===Ανάπτυξη===
Τον Οκτώβριο του 2011, τα [[ABC Studios]] πούλησαν στο [[Fox Broadcasting Company|Fox]] ένα σενάριο που βασιζόταν στον χαρακτήρα του [[Punisher]], με το Fox να συμφωνεί να δημιουργήσει μία τηλεοπτική σειρά με τον χαρακτήρα. Η σειρά θα αποτελείτο από επεισόδια διάρκειας μίας ώρας και θα ακολουθούσαν τον ντετέκτιβ της αστυνομίας της Νέας Υόρκης, Φρανκ Καστλ, «του οποίου το alter ego θα ήταν ένας αυτόκλητος εκδικητής που θα αποζητούσε δικαιοσύνη για όσους το δικαστικό σύστημα απέτυχε να δικαιώσει». Ο [[Έντουαρντ Άλεν Μπερνέρο|Εντ Μπερνέρο]] είχε συνδεθεί με το πρότζεκτ ως εκτελεστικός παραγωγός, αλλά, μέχρι τον Μάιο του 2012, το πρότζεκτ δεν είχε προχωρήσει. Έναν χρόνο αργότερα, τα κινηματογραφικά δικαιώματα του χαρακτήρα επέστρεψαν από την [[Lions Gate Films|Lionsgate]] στη Marvel και τον Ιούνιο του 2015, ανακοινώθηκε πως ο [[Τζον Μπέρνθαλ]] προσλήφθηκε ως Φρανκ Καστλ για να εμφανιστεί στον [[Daredevil (2ος κύκλος)|δεύτερο κύκλο]] της σειράς ''[[Daredevil (τηλεοπτική σειρά)|Daredevil]]'' που προβαλλόταν στο [[Netflix]]. Η σειρά ''Daredevil'' αποτελούσε την πρώτη από τις live-action σειρές που παρείχε το Netflix από τη [[Marvel Television]] και τα ABC Studios, την οποία ακολούθησαν τρεις σειρές με πρωταγωνιστές τους χαρακτήρες των [[Jessica Jones|Τζέσικα Τζόουνς]], [[Luke Cage|Λουκ Κέιτζ]] και [[Iron Fist (χαρακτήρας κόμικ)|Iron Fist]] αντίστοιχα. Οι τέσσερις αυτές σειρές οδήγησαν σε μία μίνι σειρά, ''[[The Defenders (τηλεοπτική σειρά)|The Defenders]]'', η οποία βασίζεται στην [[Defenders (κόμικ)|ομώνυμη ομάδα]] και ενώνει τους τέσσερις αυτούς πρωταγωνιστές.

Μέχρι τον Ιανουάριο του 2016, πριν την κυκλοφορία του δεύτερου κύκλου της σειράς ''Daredevil'', το Netflix βρισκόταν στα «πρώτα στάδια ανάπτυξης» μιας spin-off σειράς με τίτλο ''The Punisher'' και έψαχνε για κάποιον που θα αναλάμβανε επικεφαλής του πρότζεκτ. Η σειρά θα επικεντρωνόταν στον χαρακτήρα του Καστλ και περιγράφηκε ως μία αυτόνομη σειρά, που δε θα συμπεριλαμβανόταν στις σειρές που θα οδηγούσαν στη μίνι σειρά ''The Defenders''. Ο επικεφαλής της [[Marvel Television]] και εκτελεστικός παραγωγός [[Τζεφ Λόουμπ]], υπονόησε πως η Marvel Television δεν είχε υποκινήσει την ανάπτυξη της spin-off σειράς και πως εκείνη την περίοδο επικεντρωνόταν στο να δημιουργήσει «τα 13 καλύτερα επεισόδια του δεύτερου κύκλου της σειράς ''Daredevil''». Ωστόσο συμπλήρωσε: «Δεν πρόκειται ποτέ να αποθαρρύνω ένα δίκτυο από το να κοιτάζει έναν από τους χαρακτήρες μας και να μας ενθαρρύνει να κάνουμε περισσότερα ... Αν είμαστε αρκετά τυχεροί ώστε μέσω του σεναρίου, μέσω της σκηνοθεσίας, μέσω του ηθοποιού ο κόσμος να θέλει να δει περισσότερα από αυτό τον χαρακτήρα, εξαιρετικά». Ένα μήνα αργότερα, δήλωσε πως οι αναφορές σχετικά με μία πιθανή spin-off σειρά ήταν «περισσότερο εικασίες του κόσμου, παρά κάτι που συνέβαινε πραγματικά».

Τον Απρίλιο του 2016, το Netflix έδωσε επίσημα το πράσινο φως για έναν πλήρη κύκλο 13 επεισοδίων της σειράς ''The Punisher'', επιβεβαιώνοντας την εμπλοκή του Μπέρνθαλ και ανακοινώνοντας τον [[Στιβ Λάιτφουτ]] ως εκτελεστικό παραγωγό και επικεφαλής. Οι Λόουμπ, Σίντι Χόλαντ και Τζιμ Τσόρι ήταν επίσης εκτελεστικοί παραγωγοί της σειράς. Τον Δεκέμβριο του 2017 δόθηκε το πράσινο φως για έναν [[The Punisher (2ος κύκλος)|δεύτερο κύκλο]], ο οποίος θα αποτελείτο επίσης από 13 επεισόδια.

===Σενάριο===
Ο Λάιτφουτ σημείωσε πως οι «αντι-ήρωες με σκοτεινό παρελθόν, οι οποίοι ηθικά βρίσκονται σε μια γκρίζα περιοχή, έχουν πάντοτε ενδιαφέρον από θέμα σεναρίου». Σχετικά με την απόφασή του να εργαστεί πάνω στη σειρά, δήλωσε: «Μου τράβηξε το ενδιαφέρον ένας τύπος ο οποίος προσπαθεί να αντιμετωπίσει τη θλίψη του – πώς το κάνει αυτό;... Συζητήσαμε αρκετά κατά τη στάδιο της ανάπτυξης της σειράς για το θέμα της βίας και για το ότι αν αφεθείς μία φορά σε αυτήν, μετά είναι δύσκολο να την εγκαταλείψεις. Αυτή η σχέση με τη βία πραγματικά με ενδιέφερε, όχι μόνο για το γεγονός πως [ο Καστλ] έχει την ικανότητα να την χρησιμοποιεί, αλλά και για το κόστος που αυτή θα επέφερε». Ο Λάιτφουτ, για την προσέγγιση της σειράς, εμπνεύστηκε από τη [[Bourne (franchise)|σειρά ταινιών ''Bourne'']] και την ταινία ''[[Ελεύθερος σκοπευτής (ταινία)|Ελεύθερος Σκοπευτής]]''.

===Κάστινγκ===

Τον Ιούνιο του 2015, ο Μπέρνθαλ προσλήφθηκε για τον ρόλο του Καστλ για τον δεύτερο κύκλο της σειράς ''Daredevil'' και επιβεβαιώθηκε πως θα επαναλάμβανε τον ρόλο για τη spin-off σειρά τον Απρίλιο του 2016. Τον Σεπτέμβριο του ίδιου έτους, ο [[Μπεν Μπαρνς]] προσλήφθηκε για έναν βασικό ρόλο στη σειρά, χωρίς ωστόσο να αποκαλυφθεί ποιον θα υποδυόταν. Τον επόμενο μήνα, φωτογραφίες από τα γυρίσματα αποκάλυψαν πως η [[Ντέμπορα Αν Γολ]] θα επαναλάμβανε τον ρόλο της Κάρεν Πέιτζ από τη σειρά ''Daredevil'', ο Μπαρνς θα υποδυόταν τον [[Jigsaw (χαρακτήρας κόμικ)|Μπίλι Ρούσο]], ενώ οι [[Έμπον Μος-Μπάκραχ|Έμπον Μος-Μπάχρατς]] και [[Άμπερ Ρόουζ Ρίβα]] προστέθηκαν στο καστ ως Ντέιβιντ Λίμπερμαν/Micro και Ντίνα Μαντάνι αντίστοιχα. Στα τέλη Οκτωβρίου, η Marvel ανακοίνωσε το υπόλοιπο καστ της σειράς το οποίο αποτελούσαν οι [[Ντάνιελ Γουέμπερ]] ως Λούις Γουίλσον, [[Τζέισον Ρ. Μουρ]] ως Κέρτις Χόιλ, [[Πολ Σουλτς]] ως Γουίλιαμ Ρόλινς, [[Τζέιμι Ρέι Νιούμαν]] ως Σάρα Λίμπερμαν και [[Μάικλ Νέιθανσον]] ως Σαμ Στέιν.

Για τον δεύτερο κύκλο, οι Μπέρνθαλ, Μπαρνς, Ρίβα, Μουρ και Γολ επαναλαμβάνουν τους ρόλους τους, ενώ το βασικό καστ συμπληρώνουν οι [[Τζος Στιούαρτ]] ως Τζον Πίλγκριμ, [[Φλοριάνα Λίμα]] ως Κρίστα Ντουμόντ και [[Τζόρτζια Γουίγκαμ]] ως Έιμι Μπέντιξ, οι οποίοι προσλήφθηκαν τον Φεβρουάριο του 2018. Τον Μάιο του 2018, οι [[Κόρμπιν Μπέρνσεν]] και [[Ανέτ Ο'Τουλ]] ανακοινώθηκαν πως θα εμφανίζονταν στη σειρά ως Άντερσον και Ελάιζα Σουλτς αντίστοιχα.

===Γυρίσματα===
Τα γυρίσματα της σειράς έλαβαν χώρα στη [[Νέα Υόρκη]], συμπεριλαμβανομένων των περιοχών του [[Μπρούκλιν]] και της [[Αστόρια (Κουίνς)|Αστόρια]].

===Μουσική===
Τον Απρίλιο του 2017, ανακοινώθηκε πως ο [[Τάιλερ Μπέιτς]], ο οποίος είχε συνεργαστεί στο παρελθόν με τη Marvel για τις ταινίες ''[[Φύλακες του Γαλαξία (ταινία, 2014)|Φύλακες του Γαλαξία]]'' και ''[[Φύλακες του Γαλαξία 2]]'', θα συνέθετε τη μουσική της σειράς.

==Κυκλοφορία==
Η σειρά ''The Punisher'' είναι διαθέσιμη στην υπηρεσία streaming του Netflix παγκοσμίως. Τα επεισόδια κάθε κύκλου κυκλοφόρησαν όλα μαζί σε αντίθεση με την καθιερωμένη κυκλοφορία ενός επεισοδίου ανά εβδομάδα, για να ενθαρρυνθεί με αυτό τον τρόπο η παρακολούθηση όλων των επεισοδίων μαζί, μια μέθοδος η οποία χρησιμοποιήθηκε επιτυχημένα και για άλλες πρωτότυπες σειρές του Netflix. Τα επεισόδια του πρώτου κύκλου κυκλοφόρησαν στις 17 Νοεμβρίου 2017, ενώ τα επεισόδια του δεύτερου κύκλου στις 18 Ιανουαρίου 2019.

==Υποδοχή==
===Κριτικές===


Η σελίδα συλλογής κριτικών [[Rotten Tomatoes]], δίνει στον πρώτο κύκλο ποσοστό αποδοχής 67%, βασισμένο σε 79 κριτικές. Στο τμήμα ομοφωνίας αναφέρεται: «Ένα δύσκολο ξεκίνημα δεν μπορεί να κρατήσει τη σειρά ''The Punisher'' από το να υπερβεί τα όρια του τηλεοπτικού σύμπαντος της Marvel, δίνοντας μία φρέσκια ματιά σε ένα θρίλερ δράσης το οποίο προέρχεται από τα κόμικ». Η σελίδα συλλογής κριτικών [[Metacritic]] δίνει στον πρώτο κύκλο ποσοστό 55%, βασισμένο σε 20 κριτικές, με την ένδειξη «μικτές ή μέτριες κριτικές». Οι κριτικοί επαίνεσαν τις σκηνές δράσης και τις ερμηνείες, κυρίως αυτή του Μπέρνθαλ στον ρόλο του Φρανκ Καστλ, ενώ επέκριναν τον ρυθμό και τις υπερβολικές δευτερεύουσες ιστορίες, οι οποίες σε μεγάλο βαθμό ήταν κουραστικές και ανούσιες. Υπήρξαν επίσης αντιδράσεις για την υπερβολική βία της σειράς και κάποιοι σημείωσαν πως το να κυκλοφορήσει μία τέτοια σειρά τη συγκεκριμένη χρονική περίοδο όπου συμβαίνουν συνεχώς ένοπλες επιθέσεις σε όλη τη χώρα, ήταν λάθος.

Στον δεύτερο κύκλο, η σελίδα Rotten Tomatoes δίνει ποσοστό αποδοχής 61% βασισμένο σε 36 κριτικές, ενώ στο τμήμα ομοφωνίας αναφέρεται: «Ο δεύτερος κύκλος της σειράς ''The Punisher'' αφήνει τους θεατές διχασμένους ανάμεσα στην αναμφισβήτητα γεμάτη δράση ψυχαγωγία και στην απογοητευτική απεικόνιση του χαρισματικού Φρανκ Καστλ». Η σελίδα Metacritic δίνει στον δεύτερο κύκλο ποσοστό 58% βασισμένο σε 6 κριτικές, με την ένδειξη «μικτές ή μέτριες κριτικές». Οι κριτικοί επαίνεσαν και στον δεύτερο κύκλο τις σκηνές δράσης και την ερμηνεία του Μπέρνθαλ λέγοντας πως «κουβαλάει τη σειρά», ενώ επέκριναν ξανά τον αργό ρυθμό και το σενάριο, θεωρώντας πως κάποιες δευτερεύουσες ιστορίες ήταν κουραστικές και επαναλαμβανόμενες, ενώ κάποιες άλλες που προέρχονταν από τον πρώτο κύκλο, θα έπρεπε να ολοκληρωθούν εκεί.

===Διακρίσεις===


==Ακύρωση και μέλλον==
Στις 18 Φεβρουαρίου 2019, το Netflix ανακοίνωσε την ακύρωση της σειράς, όπως και των άλλων σειρών της Marvel που προβάλλονταν στην πλατφόρμα. Πριν την ακύρωση, ο Πρόεδρος του τμήματος «Απευθείας-στον-Καταναλωτή και στη Διεθνή Αγορά» της Disney, [[Κέβιν Α. Μέγιερ]], σημείωσε πως ενώ δεν είχε ακόμα συζητηθεί, υπήρχε η πιθανότητα οι σειρές να ανανεωθούν και να συνεχίσουν να προβάλλονται μέσω της πλατφόρμας του [[Disney+]]. Επίσης, ο αντιπρόεδρος του τμήματος των πρωτότυπων προγραμμάτων του [[Hulu]], Κρεγκ Έργουιτς, ανέφερε πως η streaming υπηρεσία του Hulu είναι ανοιχτή στο να αναλάβει την ανανέωση των πρώην σειρών του Netflix.

Πριν από την εμφάνιση του [[Τσάρλι Κοξ]] ως [[Daredevil]] στο ''[[Echo (τηλεοπτική σειρά)|Echo]]'' (2024), ο επικεφαλής του streaming της [[Marvel Studios]], Μπράντ Ουίντερμπαουμ, αναγνώρισε πως η Marvel Studios προηγουμένως δεν είχε διευκρινίσει τι ήταν μέρος του Ιερού Χρονολογίου, σημειώνοντας πως υπήρχε εταιρικό χάσμα μεταξύ των δημιουργιών των Marvel Studios και Marvel Television. Συνέχισε πως καθώς πέρασε καιρός, η Marvel Studios έχει αρχίσει να βλέπει «πόσο καλά συνδεδεμένες είναι η ιστορίες [της Marvel Television]» και προσωπικά ένιωθε «σίγουρος» πως το ''Daredevil'' ήταν μέρος του Ιερού Χρονολογίου. Με την κυκλοφορία του ''Echo'', όλες οι σειρές του Netflix προστέθηκαν στη [[Χρονολογική σειρά του Κινηματογραφικού Σύμπαντος της Marvel#Χρονολογική σειρά του Disney+|χρονολογική σειρά του MCU στο Disney+]], με το ''The Punisher'' να τοποθετείται μαζί με το περιεχόμενο της [[Κινηματογραφικό Σύμπαν της Marvel: Φάση Τρία|Φάσης Τρία]] του MCU, μετά από το ''[[Spider-Man: Η Επιστροφή Στον Τόπο Του]]'' (2017). Μια ενημέρωση στη χρονολογική σειρά του Disney+ χώρισε τις σειρές ανά κύκλο, τοποθετώντας τον δεύτερο κύκλο του ''The Punisher'' ανάμεσα στις ταινίες **' (2017) και *[[Ο Ant-Man και η Σφήκα]]* (2018).

Ο Μπέρνθαλ επανέλαβε τον ρόλο του ως Φρανκ Καστλ / Punisher στην τηλεοπτική σειρά των Marvel Studios και Disney+ ** (2025). Τον Φεβρουάριο του 2025, ανακοινώθηκε πως ο Μπέρνθαλ θα πρωταγωνιστούσε σε ένα άτιτλο τηλεοπτικό σπέσιαλ Punisher, μέρος των Ξεχωριστών Παρουσιάσεων των Marvel Studios, με τον Ρεϊνάλντο Μάρκους Γκριν να σκηνοθετεί και να γράφει το σενάριο μαζί με τον Μπέρνθαλ. Η ιδέα για το σπέσιαλ προέκυψε κατά τη διάρκεια των γυρισμάτων του  του *Born Again*. Το σπέσιαλ θα κυκλοφορήσει στο Disney+ το 2026. Ο Μπέρνθαλ επίσης θα πρωταγωνιστήσει στην ταινία του MCU *[[Spider-Man: Καινούργια Μέρα]]* (2026).

## Σημειώσεις

## Παραπομπές


## Εξωτερικοί σύνδεσμοι
* 
* 


Κατηγορία:Αμερικανικές τηλεοπτικές σειρές
Κατηγορία:Τηλεοπτικές σειρές των ABC Studios
Κατηγορία:Τηλεοπτικές σειρές Netflix
Κατηγορία:Τηλεοπτικές σειρές βασισμένες σε κόμικς της Marvel
Κατηγορία:Τηλεοπτικά spin-off